**Tenk Községi Önkormányzat Képviselő - testületének 48/2022.(XI.30.) számú határozata:**

1. Tenk Község Önkormányzatának Képviselő- testülete a gazdálkodás biztosítása érdekében, az önkormányzat számlavezető pénzintézeténél 20.000.000,- Ft összegű folyószámlahitel felvételéről határoz 2023. évre vonatkozóan, 2023. december 31-i lejárattal.
2. Tenk Község Önkormányzat Képviselő- testülete nyilatkozik arról, hogy az önkormányzat ellen adósságrendezési, illetve végrehajtási eljárás nincs folyamatban.
3. Tenk Község Önkormányzat Képviselő- testülete nyilatkozik arról, hogy egyetlen hitelintézet felé sem rendelkezik lejárt hiteltartozással.
4. Tenk Község Önkormányzat Képviselő- testülete nyilatkozik arról, hogy Tenk Község Önkormányzata rendelkezik helyi adóbevétellel.
5. Tenk Község Önkormányzat Képviselő- testülete nyilatkozik arról, hogy számláját a Takarékbank Zrt.-nél vezeti és kötelezettséget vállal arra vonatkozóan, hogy számláját a hitel lejáratáig és visszafizetéséig nem szünteti meg.
6. Tenk Község Önkormányzat nyilatkozik arról, hogy Magyarország Gazdasági Stabilitásáról szóló 2011. évi CXCIV. törvény alapján az államadósság keletkezését és növekedését korlátozó szabályok értelmében az önkormányzati hitel felvételéhez a Kormány, illetőleg Magyarország 2023. évi költségvetésének a megalapozásáról szóló törvény szerint az arra jogszabályban kijelölt minisztériumnak a hozzájárulására nincs szükség.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő - testületének 49/2022.(XI.30.) számú határozata:**

Tenk Község Önkormányzat Képviselő-testülete megtárgyalta a Hevesi Közös Önkormányzati Hivatal alapító okiratának módosítása tárgyában készült indítványt, és akként határoz, miszerint a jelen határozat 1. számú melléklete szerinti módosító okiratot, valamint a 2. számú melléklete szerinti, módosításokkal egységes szerkezetbe foglalt alapító okiratot elfogadja.

Határidő: értelem szerint

Felelős: Szopkó Tamás polgármester útján

Dr. Nagy Péter jegyző

**Tenk Községi Önkormányzat Képviselő - testületének 50/2022.(XI.30.) számú határozata:**

1. Tenk Község Önkormányzat Képviselő-testülete akként határozott, miszerint a Hevesi Közös Önkormányzati Hivatal vonatkozásában élve a Magyarország Kormánya a különleges jogállású szerveknél és a helyi önkormányzatok képviselő-testületeinek hivatalánál elrendelhető igazgatási szünetre alkalmazandó veszélyhelyzeti szabályokról 460/2022. (XI. 10.) Korm. rendelet 1. § (1) bekezdése b) pontjában biztosított felhatalmazással igazgatási szünetet rendel el 2022. december 22. napjától 2023. január 6. napjáig terjedő időszakra.
2. Tenk Község Önkormányzat Képviselő-testülete felhívja a Hevesi Közös Önkormányzati Hivatal jegyzőjét az igazgatási szünet elrendeléséről szóló tájékoztató helyben szokásos módon történő közzétételére.

Határidő: 2022. november 30.

Felelős. dr. Nagy Péter jegyző

**Tenk Községi Önkormányzat Képviselő - testületének 51/2022.(XI.30.) számú határozata:**

Tenk Községi Önkormányzat Képviselő- testülete megvitatta az étkeztetésre és házi segítségnyújtásra vonatkozó szakmai program felülvizsgálata tárgyában készített indítványt és a házi segítségnyújtásra, valamint az étkeztetésre vonatkozó szakmai programot az abban foglalt tartalommal elfogadja.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 52/2022.(XI.30.) számú határozata:**

Tenk község Képviselő- testülete a Helyi Esélyegyenlőségi Program áttekintése tárgyában készített indítvány alapján akként határoz, miszerint a helyi esélyegyenlőségi programok elkészítésének szabályairól és az esélyegyenlőségi mentorokról szóló 321/2011.(XII.27.) Korm. rendelet 6. § (1) bekezdése alapján a 60/2018.(XII.12.) számú önkormányzati határozatával elfogadott Helyi Esélyegyenlőségi Programját az egyenlő bánásmódról és az esélyegyenlőség előmozdításáról szóló 2003. évi CXXV. törvényben foglaltaknak megfelelően áttekintette, a helyi esélyegyenlőségi program részét képező Intézkedési tervet jóváhagyja.

Határidő: Azonnal

Felelős: Szopkó Tamás polgármester

**Tenk Községi Önkormányzat Képviselő - testületének 53/2022.(XI.30.) számú határozata:**

Tenk Községi Önkormányzat Képviselő- testülete megtárgyalta a szociális tűzifa támogatás iránti kérelmek benyújtási határidejének meghatározása tárgyában készített előterjesztést és a szociális tűzifa támogatás iránti kérelmek benyújtási határidejét 2022. december 20. napjában határozza meg.

Határidő: Értelem szerint

Felelős: Szopkó Tamás polgármester

**Tenk Községi Önkormányzat Képviselő - testületének 54/2022.(XI.30.) számú határozata:**

Tenk Községi Önkormányzat Képviselő-testülete dönt arról, hogy a TOP-3.1.1-15-HE1-2016-00008 azonosítószámú, „Kerékpáros közlekedés fejlesztése Erdőtelek és Tenk községekben” című pályázathoz kapcsolódóan felmerült és az elkészített Ingatlanértékelési szakértői véleményben meghatározott Erdőtelek, valamint Tenk pályázati területigényeit érintő földterületekre vonatkozóan meghatározott árak összege a pályázat költségvetésében a Beruházáshoz kapcsolódó költségek költségsorról az Ingatlanvásárlás költségsorra belső költségátcsoportosítással kérelmezhető legyen a Közreműködő Szervezet felé.

Határidő: értelem szerint

Felelős: Szopkó Tamás polgármester